Песме хајдучког циклуса

„Старина Новак и кнез Богосав“

„Мали Радојица“

ПОДСЕЋАЊЕ:

Реч хајдук има различита значења. Најчешће се узима као одметник од власти у доба ропства под Турцима, али и као отпадник од власти уопште. Хајдуци су боравили у шумама, од Ђурђевдана до Митровдана, а током зиме боравили код јатака (они су помагали хајдуцима, обезбеђивали им кров над главом и храну).

Можете ли се сетити неког хајдука о коме се говорило у претходним разредима? Ко је он био и по чему га памтите?

НЕПОЗНАТЕ РЕЧИ – обратити пажњу на објашњења непознатих речи поред песама у Читанци.

Задаци:

1. Прочитати песме „Старина Новак и кнез Богосав“ и „Мали Радојица“, Читанка 155-161. стране.
2. Укратко препричати обе песме.
3. Који су разлози због којих је Старина Новак отишао у хајдуке?
4. Пронађи на интернету информације о градњи смедеревске тврђаве и упореди их са оним што о тој градњи говори Старина Новак.
5. Какав је Старина Новак био пре одласка у хајдуке?
6. Како се према њему понаша турски младожења? На који начин Новак покушава да избегне сукоб? Зашто Старину Новака Турци не прате у гору?
7. Како изгледа живот овог хајдука у гори?
8. Протумачи последње стихове: „А кадар сам стићи и утећи и на страшном мјесту постојати. Не бојим се никога до Бога!“ Шта нам ови стихови говоре о хајдуцима?
9. У песми пронађи примере: дијалога

 сталних епитета

1. Којом стилском фигуром почиње песма „Мали Радојица“? Препиши стихове који чине ту стилску фигуру. Шта њоме народни певач покушава да дочара?
2. Зашто заточеници (затвореници) плачу када виде да им доводе Малог Радојицу?
3. Коју особину показује Мали Радојица када смишља план о свом избављењу? Да ли му план успева?
4. Које особине показују Бећирага и његова жена? Поткрепи примерима из теста.
5. По реду издвојте муке на које су ставили Малог Радојицу. Коју стилску фигуру запажате?
6. Како овај хајдук реагује на физичко мучење? Шта то говори о њему? Коју препреку није могао да савлада и зашто? Зашто му помаже Хајкуна девојка?
7. Опишите као се Мали Радојица свети и како се понашају у тој ситуацији Бећирага и Бећирагиница?